इन सभी दवाओं के बहुत बुरे साइड इफेक्ट (पार्श्व प्रभाव) का सामना कर सकना बहुत कठिन होता है| शांति दुखित होकर कहती हैं कि, “मैं ठीक से खा नहीं सकती हूँ| हर समय उल्टी करती रहती हूँ और सारे दिन उनींदापन महसूस करती हूँ- जैसे कि मैंने नशा किया हो| ऐसा लगता है कि जैसे मेरा दिमाग काम ही नहीं कर रहा हो, मैं निराशा का अनुभव करती हूँ | हर वक़्त इतनी अधिक घबराहट महसूस होती है कि जैसे मैं मर ही जाऊँगी | दवा लेने के बाद मुझे चक्कर आते हैं और बहुत गर्मी भी लगती है|”